ജല് ജീവന് മിഷന് അഞ്ച് കോടി കുടുംബങ്ങള്ക്ക് കുടിവെള്ള കണക്ഷന് ലഭിച്ചുവെന്ന് പ്രധാനമന്ത്രി ന്യുഡല്ഹി: 2019ല് ജല് ജീവന് മിഷന് ആരംഭിച്ചതിനു ശേഷം അഞ്ച് കോടി കുടുംബങ്ങള്ക്ക് കുടിവെള്ള കണക്ഷന് ലഭിച്ചുവെന്ന് പ്രധാനമന്ത്രി നരേന്ദ്ര മോദി. ഇപ്പോള് ഏകദേശം 1.25 ലക്ഷം ഗ്രാമങ്ങളിലെ എല്ലാ വീടുകളിലും പൈപ്പ് വെള്ളം എത്തുന്നുണ്ടെന്ന് അദ്ദേഹം വ്യക്തമാക്കി. ജല് ജീവന് മിഷന് പദ്ധതിയെപ്പറ്റി ഗ്രാമപഞ്ചായത്തുകളുമായും പാനീസമിതികളുമായും ഗ്രാമ ജല, ശുചിത്വ സമിതികളുമായും നടന്ന സംവാദത്തില് സംസാരിക്കുകയായിരുന്നു അദ്ദേഹം. കഴിഞ്ഞ എഴുപത് വര്ഷം ചെയ്തതിനെക്കാള് കൂടുതല് കഴിഞ്ഞ രണ്ടുവര്ഷം കൊണ്ടു ചെയ്യാനായെന്നും അദ്ദേഹം വ്യക്തമാക്കി. സ്വാതന്ത്ര്യം ലഭിച്ചതു മുതല് 2019 വരെ നമ്മുടെ രാജ്യത്തെ വെറും മൂന്ന് കോടി കുടുംബങ്ങള്ക്ക് മാത്രമേ പൈപ്പ് വെള്ളം ലഭ്യമായിരുന്നുള്ളൂ. എന്നാല് 2019ല് ജല് ജീവന് മിഷന് ആരംഭിച്ചതിനു ശേഷം അഞ്ച് കോടി കുടുംബങ്ങള്ക്ക് ജല കണക്ഷന് നല്കി. നിലവില് രാജ്യത്തെ 80 ജില്ലകളിലെ 1.25 ലക്ഷം ഗ്രാമങ്ങളിലെ എല്ലാ വീടുകളിലും വെള്ളം എത്തുന്നുണ്ട്. കഴിഞ്ഞ ഏഴ് പതിറ്റാണ്ടുകളായി ചെയ്തതിനേക്കാള് കൂടുതല് ജോലി ഇന്നത്തെ ഇന്ത്യ രണ്ട് വര്ഷത്തിനുള്ളില് ചെയ്തുവെന്ന് അദ്ദേഹം വിശദമാക്കി. 2019 ഓഗസ്റ്റ് 15നാണ് നരേന്ദ്ര മോദി ജല് ജീവന് മിഷന് പദ്ധതിയുടെ പ്രഖ്യാപനം നടത്തിയത്. എല്ലാ വീടുകളിലും ശുദ്ധമായ കുടിവെള്ളം എത്തിക്കുക എന്നതായിരുന്നു പദ്ധതിയുടെ ലക്ഷ്യം